el el el el el el el el el el el el el el el el el el el el el el el el el el el el el el el el fr el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el en el en el en el el el el el el el el el el el el el el el el el el el el el el el el el
Το εσωτερικό του κλειστού γυμναστηρίου
5.500 (μαζί με τις πτυσσόμενες) θεατές
Πολυμέσα σχετικά με το στάδιο
Κατασκευάστηκε το 1995 από την εταιρεία "ΑΤΤΙ-ΚΑΤ Α.Ε." και είναι ένα από τα τρία σχεδόν όμοια κλειστά γήπεδα που κτίστηκαν στη δεκαετία του ’90 στην Ελλάδα (μαζί με αυτό του Περιστερίου στην Αττική και της Νεάπολης Λάρισας)[1].
Το γυμναστήριο είναι πολυλειτουργικό και πληροί τις προδιαγραφές για να φιλοξενήσει μεγάλους αγώνες πλήθους αθλημάτων όπως καλαθοσφαίρισης, πετοσφαίρισης, χειροσφαίρισης, επιτραπέζιας αντισφαίρισης, αντιπτέρησης, άρσης βαρών, ενόργανης και ρυθμικής γυμναστικής, πάλης καθώς και πολιτιστικές, εμπορικές και εκδηλώσεις ψυχαγωγίας[2]. Διαθέτει κεντρική σάλα με κερκίδες περιμετρικά, χωρητικότητας 4.200 θεατών που με την προσθήκη ξύλινης κερκίδας μπορεί να αυξηθεί κατά 1.000 θέσεις. Έχει ξύλινο παρκέ, φωτισμό τύπου led και κλιματίζεται. Διαθέτει επίσης αίθουσα βαρέων αθλημάτων, αίθουσα προθέρμανσης και φωτισμό προπονήσεων.
Από το 2016[3] χρησιμοποιείται ξανά ως έδρα από τον Προμηθέα Πατρών για τους αγώνες του στην Α1 καθώς και στις ευρωπαϊκές διοργανώσεις που συμμετέχει, όπως το Μπάσκετμπολ Τσάμπιονς Λιγκ (2018-19) και το EuroCup (2019-20). Στο παρελθόν έχει χρησιμοποιηθεί ξανά από τον Προμηθέα (2009-12) στην Α1 ΕΣΚΑΗ τοπική κατηγορία, από τον Απόλλωνα Πατρών κατά τη θητεία του στην Α1 (2003-07), την Ολυμπιάδα Πατρών στην Α1 (2006-08) και Α2 (2008-12) και τον Α.Σ. Σφήκα.
Μετά τους υποβιβασμούς των ομάδων του Απόλλωνα και της Ολυμπιάδας, το 2007 και 2008 αντίστοιχα, και λόγω της επακόλουθης κρίσης χρέους του ελληνικού κράτους, το γυμναστήριο όπως και οι υπόλοιπες αθλητικές εγκαταστάσεις της Πάτρας, εισήλθε σε μια περίοδο κακοδιαχείρισης, μαρασμού και εγκατάλειψης, με αποκορύφωμα τη λεηλασία της μονάδας κλιματισμού του[4][5]. Με την άνοδο του Προμηθέα στην Α1, ακολούθησαν σταδιακές ανακαινίσεις το 2016[6], 2017[7] και 2018[8] με εργασίες ανακατασκευής του παρκέ, αντικατάστασης των φωτεινών ταμπλό και του φωτισμού, προσθήκης κλιματιστικών, συντήρησης των αποδυτηρίων, των αιθουσών αλλά και του περιβάλλοντα χώρου του γηπέδου. Επίσης τοποθετήθηκαν πολυτελείς πολυθρόνες περιμετρικά του αγωνιστικού χώρου και έγινε προσθήκη κερκίδων στο ίδιο επίπεδο με τον αγωνιστικό χώρο (court seats).
Στο χώρο του γυμναστηρίου επίσης φιλοξενούνται δράσεις του τοπικού συλλόγου Προαστείου Πατρών, ενώ κατά καιρούς διοργανώνονται σημαντικές εκδηλώσεις ευρύτερου ενδιαφέροντος, όπως είναι η έκθεση μεταφοράς τεχνογνωσίας «Patras IQ».
Οι κυριότερες διοργανώσεις που έχει φιλοξενήσει το γήπεδο ανά άθλημα:
Μουντομπάσκετ Εφήβων 1995 (προκριματική φάση)
Final-4 Κυπέλλου Ελλάδας 1996
Ελληνικό All-Star Game καλαθοσφαίρισης ανδρών 1997
Ελληνικό All-Star Game καλαθοσφαίρισης ανδρών 2001
Ελληνικό All-Star Game καλαθοσφαίρισης ανδρών 2005
Διεθνές τουρνουά μπάσκετ 2017
Ελληνικό All-Star Game καλαθοσφαίρισης ανδρών 2018
Σούπερ Καπ Ελλάδας 2021
Πανευρωπαϊκό Πρωτάθλημα 1995 (προκριματική φάση)
Ευρωπαϊκό Πρωτάθλημα Ρυθμικής Γυμναστικής 1997
Παγκόσμιο Πρωτάθλημα Ελληνορωμαϊκής Πάλης 2001
Το γήπεδο βρίσκεται 5 χιλιόμετρα μακρυά από το κέντρο της πόλης και 100 μέτρα από την Νέα Εθνική Οδό Πατρών-Αθηνών, κοντά στο Πανεπιστήμιο Πατρών και στο Νοσοκομείο του Ρίου. Επίσης έξω από το γήπεδο βρίσκεται και στάση του αστικού λεωφορείου. Το στάδιο εξυπηρετείται από τη στάση του Προαστιακού σιδηροδρόμου "Καστελόκαμπος" που απέχει 10-15 λεπτά από το γήπεδο.
Παλαιότερη όψη του εσωτερικού του κλειστού, το 2011.
Εξωτερική όψη του γυμναστηρίου.
Ιστοσ. Stadia.gr, Εθνικό Κλειστό Γυμναστήριο "Δημήτριος Τόφαλος"
Ιστοσ. ΠΕΑΚ Πάτρας, Επίσημη ιστοσελίδα
↑ «Οι μεγάλες διοργανώσεις και το Τόφαλος». SPORTIN. 2 Μαρτίου 2019. Ανακτήθηκε στις 9 Οκτωβρίου 2019.
↑ «ΠΕΑΚ: Ένα στολίδι το Κλειστό Γυμναστήριο «Δημήτριος Τόφαλος» - ΦΩΤΟ». tempo24.news. 14 Σεπτεμβρίου 2018. Ανακτήθηκε στις 9 Οκτωβρίου 2019.
↑ Αυγ. 2016 16:20, Επιμέλεια: Γιάννης Σταυρουλάκης Δημοσίευση: 09. «Στο Δ. Τόφαλος ο Προμηθέας για την Basket League». www.sport24.gr (στα Αγγλικά). Ανακτήθηκε στις 9 Οκτωβρίου 2019.
↑ Press (28 Ιουλίου 2017). «Πάτρα: Μεγάλο πλιάτσικο στο κλειστό γυμναστήριο «Τόφαλος» - ΦΩΤΟ». patrastimes.gr. Αρχειοθετήθηκε από το πρωτότυπο στις 12 Μαρτίου 2018. Ανακτήθηκε στις 9 Οκτωβρίου 2019.
↑ «ΠΕΑΚ: Η ΕΟΚ γνώριζε για την έλλειψη κλιματισμού στο «Τόφαλος» – Θα συνεχίσουμε την προσπάθεια για μεγάλες διοργανώσεις». THE BEST. 10 Αυγούστου 2017. Ανακτήθηκε στις 9 Οκτωβρίου 2019.
↑ Σεπ. 2016 18:17, Επιμέλεια: Sport24 gr Δημοσίευση: 27. «Το Δημήτρης Τόφαλος στα καλύτερά του». www.sport24.gr (στα Αγγλικά). Ανακτήθηκε στις 9 Οκτωβρίου 2019.
↑ «ΑΣΒΑ Τόφαλος: Λειτουργούν μετά από μια πενταετία τμήματα ελευθέρας και ρωμαϊκής πάλης  | dete». dete.gr. Αρχειοθετήθηκε από το πρωτότυπο στις 30 Σεπτεμβρίου 2020. Ανακτήθηκε στις 9 Οκτωβρίου 2019.
↑ «Πάτρα: Ανοίγει τις πύλες του το Κλειστό Γυμναστήριο «Δημήτριος Τόφαλος» | Patras Events». www.patrasevents.gr. 13 Σεπτεμβρίου 2018. Ανακτήθηκε στις 9 Οκτωβρίου 2019.